Leicester City F.C.

Leicester City er enskt knattspyrnufélag frá borginni Leicester í mið-Englandi og spilar í ensku meistaradeildinni. Heimavöllur liðsins er King Power Stadium sem tekur rúmlega 32.000 í sæti. Liðið var stofnað árið 1884 sem Leicester Fosse F.C. en það var nefnt eftir veginum Fosse road sem var nálægt þáverandi velli. Árið 1891 var völlurinn færður á Filbert Street þar sem spilað var í 111 ár. Nafnið Leicester City leit dagsins ljós árið 1919. Árið 2002 færði liðið sig á Walkers Stadium, nú King Power Stadium eftir eigendaskipti. Leicester City kom öllum að óvörum og sigraði ensku úrvalsdeildina tímabilið 2015–16. Besti árangur liðsins fyrir það var annað sæti tímabilið 1928-1929. Liðið hefur öll sín ár verið í tveimur efstu deildum fyrir utan eitt tímabil. Ennfremur hefur það sigrað League Cup þrisvar; 1964, 1997 og árið 2000. Liðið sigraði FA-bikarinn í fyrsta skipti árið 2021. Það féll úr úrvalsdeildinni árið 2025 og niður í League One árið 2026. Þekktir leikmenn liðsins eru Jamie Vardy, Riyad Mahrez og Kasper Schmeichel. Markahrókurinn Gary Lineker lék með liðinu árin 1978-1985. Gælunafn liðsins er Refirnir (the Foxes). Titlar Meistarar í Championship: 1924–25, 1936–37, 1953–54, 1956–57, 1970–71, 1979–80, 2013–14, 2023-24 Meistarar í League One: 2008–09. FA Bikarmeistarar: 2020-21. Úrslit í deildabikarnum: 1964–65, 1998–99 Úrslit í Samfélagsskildinum: 2016. Knattspyrnustjórar Heimild Fyrirmynd greinarinnar var „Leicester City F.C.“ á ensku útgáfu Wikipedia. Sótt 6. feb. 2018. Fyrirmynd greinarinnar var „Leicester City F.C.“ á norsku útgáfu Wikipedia. Sótt 10. jan. 2021.